Niɣ (yak) qqaren Win yebɣan Ɛli yarew-it-id. S umata, tira ɣer ɣur-i d alkam (akemmel) n tigawin nniḍen i giɣ neɣ i tgeɣ: Asnulfu d uttekki deg tiddukliwin, ilmend n uḥraz d usnefli d usefrek n yidles d tutlayt-nneɣ. Attekki-inu deg yikabaren (zik deg tuffra, ssyen ɛinani) ilmend n umennuɣ aserti ɣef yizerfannneɣTeggra-d deg wayen ttaruɣ: Isental, talɣiwin, tikta s umata, nekk ur lliɣ d ameddaḥ n udabu, ur lliɣ d amedyaz n udrum; ur lliɣ d izimer aksas, ur lliɣ d iferr n uyaẓiḍ ansi ara d-yekk waḍu yekk Ɣur-i imenzayen, ɣur-i asekkud (tamuɣli) zgiɣ d amḥaddi ɣef tikta s wayes ttamneɣ, ɣas ma ayagi yettawi-yi-d aṭas n wuguren. S tewzel kan: Ferneɣ asenfar n tmetti i ssarameɣ neɣ i ttarguɣ ad yili.